EkBass/fiwiki-20250220-pages-articles huggingface dataset:
Gift Ngoepe

Mpho' Gift Ngoepe (s. 18. tammikuuta 1990 Pietersburg) on eteläafrikkalainen baseballpelaaja. Kaudella 2019 hän kuuluu MLB-joukkue Philadelphia Philliesin organisaatioon. Ngoepen ulkopelipaikka on tavallisesti polttaja (shortstop) tai kakkosvahti. Ngoepesta tuli lokakuussa 2008 ensimmäinen baseball- ammattilaissopimuksen solminut tummaihoinen eteläafrikkalainen. Kaudella 2017 hän teki MLB-debyyttinsä Pittsburgh Piratesin riveissä, sarjan kaikkien aikojen ensimmäisenä afrikkalaispelaajana. Kausilla 2017 ja 2018 hän pelasi kaikkiaan 41 MLB-runkosarjaottelua Piratesissa ja Toronto Blue Jaysissä. Ngoepen veli Victor Ngoepe on myös baseballpelaaja. Hän solmi vuonna 2016 farmisopimuksen Pittsburgh Piratesin kanssa. == Lähteet == Luokka:Eteläafrikkalaiset baseballpelaajat Luokka:Vuonna 1990 syntyneet Luokka:Elävät henkilöt
Ursan tähtitorni

Ursan tähtitorni on Helsingissä Kaivopuiston kukkulalla sijaitseva vuonna 1926 valmistunut observatorio. Tähtitorni on arkkitehti Martti Välikankaan suunnittelema. Professori Lauri Anttilan suunnittelema aurinkokelloveistos Helios observatorion edessä paljastettiin 2010. Kesäisin tähtitornilla on yleisönäytöksiä, joissa havainnoidaan aurinkoa, ja talvisin tähtitaivasta. Yleisönäytösten lisäksi observatorio on myös tähtiharrastajien käytössä. Tähtitornihanke käynnistyi varsinaisesti vuonna 1924. Tuolloin kartoitettiin tornille useampia eri sijaintimahdollisuuksia.Lopulta torni päätettiin rakentaa Kaivopuistoon. Etuna Kaivopuistossa oli erityisesti se, että etelän puolella ei ollut häiritseviä valoja vaan pelkkää merta. Kaupungilta haettiin Kaivopuistosta vuokratonttia, jonka koko olisi vain 30 neliömetriä. Anomus hyväksyttiin 1926 Rahatoimikamarissa. Tornin alustavat piirrustukset tilattiin arkkitehti Martti Välikankaalta jo vuonna 1925.Tornin rakennustyöt alkoivat seuraavana vuonna. Niistä vastasi rakennustoimisto Lehtinen & Kausti. Avajaiset pidettiin 20.11.1926. Torniin sijoitettiin aikaisemmin hankittu Väisälän valmistamalla peilillä varustettu 18 cm:n peilikaukoputki, mutta pian sen tilalle alettiin kaivata tasokkaampaa laitetta. Tämän jälkeen Ursa päätti hankkia Merz-linssikaukoputken, joka on käytössä tähtitornilla vielä nykyäänkin. Nykyään tornilla on Merz-linssikaukoputken lisäksi kolme muuta käytössä olevaa kaukoputkea. == Lähteet == == Aiheesta muualla == *MyHelsinki: Ursa Observatory Luokka:Helsingin suojellut rakennukset Luokka:Suomen observatoriot Luokka:Martti Välikankaan suunnittelemat rakennukset Luokka:Kaivopuisto
Erin Whitten-Hamlen

Erin Whitten (s. 10. lokakuuta 1971) on entinen yhdysvaltalainen jääkiekkoilija, pelipaikaltaan maalivahti. Hän oli mukana voittamassa neljää naisten MM-hopeamitalia Yhdysvaltain maajoukkuelle.https://www.eliteprospects.com/player/173579/erin-whitten. Whitten pelasi New Hampshiren yliopiston naisten joukkueessa vuosina 1989–1993. Yliopistouransa jälkeen hän pääsi pelaamaan miesten sarjoihin ja pelasi kaudella 1993–1994 sekä CHL:n Dallas Freezen että ECHL:n Toledo Stormin joukkueissa neljä peliä kummassakin. CHL:ssa hänen maalikeskiarvonsa oli 4.85 ja ECHL:ssa heikko 8.01 Kaudella 1994–1995 Whitten pelasi yhdessä ottelussa Colonial Hockey Leaguen Utica Blizzardin maalilla sekä yhdysvaltain maajoukkueessa. Kaudella 1995–1996 Whitten pääsi pelaamaan niin ikään Colonial Hockey Leaguessa Muskegon Furyn ja Flint Generalsin joukkueissa neljä ottelua kummassakin. Whitten pelasi urallaan seitsemät naisten MM-kisat vuosina 1992–1999. Väliin jäi ainoastaan vuoden 1998 kisat. Tänä aikana Yhdysvallat voitti neljä hopeamitalia. Vuosina 1993, 1995 ja 1996 Whittenin rooli oli olla joukkueen varamaalivahtina eikä hän päässyt pelaamaan turnauksissa yhtäkään ottelua. Vuoden 1994 kisoissa Whitten valittiin turnauksen parhaaksi maalivahdiksi. Pelaajauran jälkeen Whitten toimi New Hampshiren yliopiston naisten joukkueen apuvalmentajana vuosina 2000–2010. Sen ohessa vuonna 2007 hän toimi apuvalmentajana ja maalivahtivalmentajana USA:n naisten maajoukkueessa ja 2008 USA:n alle 18-vuotiaiden tyttöjen maajoukkueen apuvalmentajana. Kausilla 2010–2011 Whitten toimi naisten CWHL-liigassa pelanneen Boston Bladesin joukkueen päävalmentajana ja seuraavana vuonna joukkueen konsulttina. Siinä ohessa hän toimi 2012 Kiinan U18 tyttömaajoukukeen konsulttina. Kaudella 2012–2013 Whitten toimi Uuden Englannin yliopiston naisjoukkueen päävalmentajana ja Japanin U18 tyttömaajoukkueen konsulttina. Vuodesta 2015 alkaen Whitten on toiminut Merrimack Collegen naisjoukkueen päävalmentajana. ==Lähteet== Luokka:Yhdysvaltalaiset jääkiekkoilijat Luokka:Yhdysvaltalaiset jääkiekkovalmentajat Luokka:Vuonna 1971 syntyneet Luokka:Elävät henkilöt
Samtökin '78

Samtökin '78 on islantilainen seksuaali- ja sukupuolivähemmistöjen oikeuksien puolesta toimiva järjestö, joka on perustettu vuonna 1978. Yhdistyksen kotipaikka on Reykjavík. == Jäsenjärjestöt == Järjestöllä on henkilöjäsenten lisäksi 11 jäsenjärjestöä. * Ásar á Íslandi * BDSM á Íslandi * Félag hinsegin foreldra * Intersex Ísland * Íþróttafélagið Styrmir * HIN – Hinsegin Norðurland * Hinsegin dagar – Reykjavík Pride * Hinsegin kórinn * Q – félag hinsegin stúdenta * Trans Ísland * Trans vinir – Hagsmunasamtök foreldra og aðstandenda transbarna og ungmenna á Íslandi == Lähteet == == Aiheesta muualla == * Samtökin '78 kotisivut Luokka:Seksuaali- ja sukupuolivähemmistöjen järjestöt
Brad Binder

Brad Binder (s. 11. elokuuta 1995 Potchefstroom) on eteläafrikkalainen ratamoottoripyöräilijä ja Moto3-luokan maailmanmestari vuodelta 2016. Kaudella 2020 hän ajaa MotoGP-luokassa Red Bull KTM -tehdastallissa.http://www.motogp.com/en/riders/Brad+Binder Viitattu 12.4.2019. Binder debytoi MotoGP-sarjassa kaudella 2011 tuolloisessa 125-kuutioisten luokassa, ja ajoi seuraavana vuonna ensimmäisen täyden kautensa luokan korvanneessa Moto3:ssa. Kaudella 2016 Binderistä tuli ensimmäinen eteläafrikkalainen MotoGP-osakilpailuvoittaja 35 vuoteen. Kauden päätteeksi hän voitti myös ensimmäisen maailmanmestaruutensa Moto3-luokassa. Binderin pikkuveli Darryn Binder on myös kilpaillut MotoGP:ssä. ==Kilpaura== ===125-kuutioiset (2011)=== Binder ajoi yhden kauden 125-kuutioisissa kaudella 2011, kun kauden jälkeen luokka muutettiin Moto3-luokaksi uusien sääntömuutosten myötä. Binder ajoi RW Racingillä viisi osakilpailua Aprilia RS125 pyörällä ollen parhaimmillaan Indianapolisissa sijalla 17.RED BULL INDIANAPOLIS GRAND PRIX 125cc Race Classification 2011 Viitattu 7.11.2020 ===Moto3 (2012–2016)=== Binder jatkoi RW Racingillä, joka otti Moto3-luokassa käyttöön Kalex KTM pyörät. Hän ajoi täyden kauden ollen parhaimmillaan neljäs kauden päätöskilpailussa Valenciassa. Binderin kausi oli hankala keskeyttäessään lähes puolet kauden kisoista. Hän keräsi kauden aikana 24 pistettä ollen loppupisteissä sijalla 21.Moto3 World Standing 2012 Viitattu 7.11.2020 ===MotoGP=== ====Red Bull KTM (2020–)==== Lokakuussa 2019 Binderin ilmoitettiin siirtyvän MotoGP-luokkaan Red Bull KTM Factory Racingiin. KTM 2020 shake-up: Binder to factory MotoGP team, Lecuona Tech3 crash.net 24.10.2019 Viitattu 7.11.2020 ==Lähteet== Luokka:Eteläafrikkalaiset ratamoottoripyöräilijät Luokka:Vuonna 1995 syntyneet Luokka:Elävät henkilöt
Giniel de Villiers

Giniel de Villiers (s. 25. maaliskuuta 1972 Barrydale) on eteläafrikkalainen ralliautoilija, joka on erikoistunut erämaaralleihin. De Villiers on vuoden 2009 Dakar-rallin voittaja.https://www.ewrc-results.com/profile/15400-giniel- de-villiers/ Viitattu 12.4.2019 Kilpauransa de Villiers aloitti rata- autoilussa, mutta siirtyi pian erämaaralleihin. Dakar-rallissa hän debytoi vuonna 2003 sijoittuen viidenneksi, ja on osallistunut siitä lähtien kilpailuun jokaisella kerralla. Vuoden 2019 jälkeen de Villiers on ajanut kaikkiaan 16 Dakar-rallia, joutumatta keskeyttämään kertaakaan. Vuoden 2009 voiton lisäksi hän on sijoittunut alemmille palkintokorokesijoille seitsemän kertaa, ja voittanut yhteensä 15 erikoiskoetta. Tavallisissa ralleissa de Villiers on kilpaillut ainoastaan kotimaansa kansallisessa sarjassa. ==Dakar- rallin tulokset== Vuosi Luokka Automerkki Sijoitus EK-voitot 2003 Auto Nissan 5. 0 2004 Auto Nissan 7. 1 2005 Auto Nissan 4. 2 2006 Auto Volkswagen 2. 1 2007 Auto Volkswagen 11. 4 2008 Kilpailu peruttiin terroriuhan vuoksi Kilpailu peruttiin terroriuhan vuoksi Kilpailu peruttiin terroriuhan vuoksi Kilpailu peruttiin terroriuhan vuoksi 2009 Auto Volkswagen 1. 4 2010 Auto Volkswagen 7. 0 2011 Auto Volkswagen 2. 1 2012 Auto Toyota 3. 0 2013 Auto Toyota 2. 0 2014 Auto Toyota 4. 1 2015 Auto Toyota 2. 0 2016 Auto Toyota 3. 0 2017 Auto Toyota 5. 0 2018 Auto Toyota 3. 1 2019 Auto Toyota 9. 0 == Lähteet== Luokka:Eteläafrikkalaiset ralliautoilijat Luokka:Dakar-rallin voittaneet kuljettajat Luokka:Vuonna 1972 syntyneet Luokka:Elävät henkilöt
Moottoripyöräilyn Etelä-Afrikan Grand Prix

Moottoripyöräilyn Etelä-Afrikan Grand Prix oli ratamoottoripyöräilyn MM-sarjan Etelä-Afrikan osakilpailu, joka ajettiin kaikkiaan kymmenen kertaa vuosien 1983 ja 2004 välillä. Kolme ensimmäistä kilpailua järjestettiin Kyalamin radalla vuosina 1983–1985, jonka jälkeen osakilpailu poistettiin MM- kalenterista Etelä-Afrikan harjoittaman apartheid-rotuerottelupolitiikan vuoksi. Vuonna 1992 Kyalamin uusitulla radalla ajettiin yksi kilpailu, jonka jälkeen Etelä-Afrikka poistui jälleen MM-kalenterista useaksi vuodeksi. Vuosina 1999–2004 kilpailu ajettiin Welkomin kaupungissa sijaitsevalla Phakisa Freewayllä. ==Voittajat== Vuosi Rata 125 cc 125 cc 250 cc 250 cc MotoGP MotoGP Vuosi Rata Ajaja Valmistaja Ajaja Valmistaja Ajaja Valmistaja 2004 Welkom Andrea Dovizioso Honda Dani Pedrosa Honda Valentino Rossi Yamaha 2003 Welkom Dani Pedrosa Honda Manuel Poggiali Aprilia Sete Gibernau Honda 2002 Welkom Manuel Poggiali Gilera Marco Melandri Aprilia Tohru Ukawa Honda Vuosi Rata 125 cc 125 cc 250 cc 250 cc 500 cc 500 cc Vuosi Rata Ajaja Valmistaja Ajaja Valmistaja Ajaja Valmistaja 2001 Welkom Youichi Ui Derbi Daijiro Kato Honda Valentino Rossi Honda 2000 Welkom Arnaud Vincent Aprilia Shinya Nakano Yamaha Garry McCoy Yamaha 1999 Welkom Gianluigi Scalvini Aprilia Valentino Rossi Aprilia Max Biaggi Yamaha 1992 Kyalami Jorge Martínez Honda Max Biaggi Aprilia John Kocinski Yamaha Vuosi Rata 250 cc 250 cc 500 cc 500 cc Vuosi Rata Ajaja Valmistaja Ajaja Valmistaja 1985 Kyalami Freddie Spencer Honda Eddie Lawson Yamaha 1984 Kyalami Patrick Fernandez Yamaha Eddie Lawson Yamaha 1983 Kyalami Jean-François Baldé Chevallier Freddie Spencer Honda Etelä-Afrikka Luokka:Etelä-Afrikan moottoriurheilu
Fredrik Backman

Fredrik Backman (s. 2. kesäkuuta 1981Fredrik Backman, Författerweb.dk, viitattu 12.4.2019 ) on ruotsalainen kirjailija. Hänen tuotantoaan leimaa huumori. Romaanien Mies, joka rakasti järjestystä ja Britt-Marie kävi täällä pohjalta on tehty samannimiset elokuvat, Mies, joka rakasti järjestystäFredrik Backman, Svensk filmdatabas, viitattu 12.4.2019 ja Britt-Marie kävi täällä. ==Suomennetut teokset== * Mies, joka rakasti järjestystä (En man som heter Ove), suomentanut Riie Heikkilä. Jyväskylä: Atena, 2013 ISBN 978-951-796-918-5. * Britt-Marie kävi täällä (Britt-Marie var här), suomentanut Riie Heikkilä. Otava, 2015 ISBN 978-951-1-28715-5. * Kiekkokaupunki (Björnstad), suomentanut Riie Heikkilä. Otava, 2017 ISBN 978-951-1-30958-1. * Me vastaan te (Vi mot er), suomentanut Riie Heikkilä. Otava, 2018 ISBN 978-951-1-30960-4. *Mummo sanoo hei ja anteeksi (Min mormor hälsar och säger förlåt), suomentanut Riie Heikkilä, Otava, 2019 ISBN 978-951-1-34264-9 *Ahdistunutta porukkaa (Folk med ångest), suomentanut Katriina Huttunen, Johnny Kniga, 2020 ISBN 978-951-0-45079-6 *Voittajat (Vinnarna), suomentanut Katriina Huttunen, Johnny Kniga, 2023 ISBN 978-951-0-45210-3 == Lähteet == Luokka:Ruotsalaiset kirjailijat Luokka:Vuonna 1981 syntyneet Luokka:Elävät henkilöt
Suomen eläintarhayhdistys

Suomen Eläintarhayhdistyksen tarkoituksena on tarhaeläinten hyvätasoisen hoidon edistäminen suomalaisissa eläintarhoissa. Se haluaa vahvistaa eläintarhojen roolia kansallisessa ja maailmanlaajuisessa luonnonsuojelussa. Suomen Eläintarhayhdistyksen perustamisasiakirjan allekirjoittivat Ranualla 3.2.2001 Korkeasaaren eläintarha, Eläinmaailma Zoolandia Oy, Ranuan Seudun Matkailu Oy, Ähtärinreitin Loma Oy ja Ähtärin eläinpuisto sekä Tykkimäen Vapaa-aikakeskus Oy. Vaikka Suomen eläintarhayhdistyksen toiminta on aktiivista jäsentensä kesken, se ei kuitenkaan ole virallinen Patentti- ja rekisterihallitukseen rekisteröity yhdistys. Nykyisin (2024) yhdistyksen jäseniä ovat Korkeasaaren eläintarha, Luonnonvarakeskus, Maretarium, Ranuan eläinpuisto, Ravintola Hirvikartano, Sea Life Helsinki, Särkänniemi, Tropicario ja Ähtärin eläinpuisto. == Katso myös == * Euroopan eläintarha- ja akvaariojärjestö * Maailman eläintarha- ja akvaariojärjestö == Lähteet == Luokka:Suomen eläintarhat Luokka:Ympäristöjärjestöt Luokka:Eläinsuojelu Suomessa
Coral Atkins

Coral Rosemary Atkins (13. syyskuuta 1936 Richmond upon Thames, Surrey, Englanti – 9. joulukuuta 2016 Newbury, Berkshire, Englanti) oli brittiläinen näyttelijä. Hänet muistetaan Ruth Jamesonin roolista sarjassa Emmerdale (1993) sekä Sheila Ashtonin roolista sarjassa Ashtonin perhe. Atkins kuoli syyskuussa 2016 syöpään. Häntä jäi kaipaamaan poika Harry ja kaksi lapsenlasta. == Lähteet == Luokka:Englantilaiset näyttelijät Luokka:Vuonna 1936 syntyneet Luokka:Vuonna 2016 kuolleet
HAVU Gaming

HAVU Gaming on huhtikuussa 2017 perustettu suomalainen elektronisen urheilun seura. Se on Sponsor Insightin mukaan Suomen toiseksi seuratuin elektronisen urheilun joukkue ENCE eSportsin jälkeen. Seuralla on pelaajia Hearthstonessa, Fortnitessa, Counter-Strike 2:ssa ja NHL:ssä. Havu on kuitenkin tunnetuin Counter-Strike-joukkueestaan, joka on suomalaisittain hyvin menestynyt. Se on ENCE:n ohella toinen suomalainen joukkue, joka pelaa premier-tason liigassa, josta on mahdollista nousta myös major-turnauksiin. Maaliskuussa 2021 Havu ohitti ENCE:n HLTV.org-sivuston ylläpitämällä maailman ranking -listalla nousten 27. sijalle ja nousi siten listan perusteella parhaaksi suomalaiseksi Counter-Strike-joukkueeksi. ==Kokoonpano== HAVU CS2 Pelinimi Koko nimi Rooli uli Samu Leirilaakso Kivääripelaaja (rifler) Alxc Aleksi Lähevirta Kivääripelaaja (rifler) p3kko Pekko Korkalainen Kivääripelaaja (rifler) puuha Luka Eklund Pelinsisäinen johtaja (IGL) ottob Otto Virtanen Tarkkuuskivääripelaaja (AWP) peku Petteri Jaakkola Valmentaja == Lähteet == Luokka:Suomalaiset elektronisen urheilun seurat Luokka:Helsinkiläiset urheiluseurat Luokka:Vuonna 2017 perustetut urheiluseurat
Malin Allberg

Malin Allberg (s. 5. toukokuuta 1975 Ruotsi) on ruotsalainen entinen jalkapalloilija, pelipaikaltaan keskikenttäpelaaja. Hän edusti Ruotsin naisten jalkapallomaajoukkuetta naisten Euroopan-mestaruuskilpailuissa 1997. Allberg edusti seuraurallaan Ruotsin Älvsjö AIK-seuraa. == Lähteet == Luokka:Ruotsalaiset jalkapalloilijat Luokka:Vuonna 1975 syntyneet Luokka:Elävät henkilöt
Keftatsidiimi

Keftatsidiimi (C22H22S2N6O7) on kefalosporiineihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antibioottina useiden bakteeri-infektioiden hoitoon. Keftatsidiimi kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Keftatsidiimi kuuluu niin kutsuttuihin kolmannen sukupolven kefalosporiineihin. Sen antibioottinen teho perustuu muiden saman ryhmän lääkeaineiden tavoin bakteerien soluseinän peptidoglykaanikerroksen synteesin estoon. Keftatsidiimi ei juurikaan tehoa grampositiivisiin bakteereihin. Gramnegatiivisiin bakteereihin se on tehokkaampi ja tehoaa erityisesti Pseudomonas aeruginosa- bakteeria vastaan ja tehoaa myös muun muassa kolibakteeriin ja Klebsiella- suvun bakteereihin. Keftatsidiimia voidaan antaa yhdistelmävalmisteena beetalaktamaasien inhibiittoreihin kuuluvan avibaktaamin kanssa. Avibaktaami parantaa keftatsidiimin tehoa ja laajentaa vaikutuskirjoa esimerkiksi eräisiin stafylokokkeihin. Tämä yhdistelmä hyväksyttiin markkinoille vuonna 2016.Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. Tälle yhdistelmälle on kuitenkin ilmennyt vastustuskykyisiä Klebsiella- kantoja. Keftatsidiimi annostellaan ruiskeena laskimoon tai harvemmin lihakseen. Lääkeainetta voidaan käyttää muun muassa keuhkokuumeen, iho- ja pehmytkudostulehdusten, niveltulehdusten, endokardiitin ja vaikeiden virtsatietulehdusten hoitamiseen. Eläinlääketieteessä sitä voidaan käyttää muun muassa koirien ja kissojen Pseudomonas-infektioiden hoidossa. ==Haittavaikutukset== Tyypillisimmät keftatsidiimin aiheuttamat haittavaikutukset ovat huonovointisuus, oksentelu ja ripuli. Harvinaisempana on havaittu keskushermostoperäisiä oireita kuten huimausta. Keftatsidiimi voi aiheuttaa kefalosporiineille allergisille ihottumaa. ==Valmistus== Keftatsidiimin synteesissä on kaksi keskeistä välivaihetta, jotka ovat 1-metyylipyridinium-7-aminokefalosporiinihappo (kuvassa P10) ja iminotiatsoliinijohdannainen (kuvassa P4), jota valmistetaan lähtien etyyliasetoasetaatista. 1-Metyylipyridinium-7-aminokefalosporiinihappoa valmistetaan kefalotiinistä kaksivaiheisella reaktiolla, jossa ensin tapahtuu reaktio pyridiinin kanssa ja seuraavassa vaiheessa reaktio trimetyylikloorisilaanin kanssa dimetyylianiliinin ja fosforipentakloridin läsnä ollessa. Nämä kaksi välituotetta reagoivat ja reaktiotuotteesta muodostuu keftatsidiimiä reaktiolla muurahaishapon kanssa. : ==Lähteet== Luokka:Kefalosporiinit Luokka:WHO:n tärkeimmät lääkkeet
Kouluteatteri

Suomen Kouluteatteri oli kiertävä teatteri, joka toimi vuosina 1959-65. Se kiersi esiintymässä kouluissa. Toiminnanjohtajana toimi Erkki Uotila. Kouluteatterissa työskennelleitä näyttelijöitä ovat mm. Kristiina Elstelä ja Oiva Lohtander. Luokka:Suomen teatterit
Elin Magnusson

Elin Maria Magnusson (s. 2. kesäkuuta 1982 Örebro, Ruotsi) on ruotsalainen uransa päättänyt jalkapalloilija, joka pelasi urallaan keskikenttäpelaajana. Magnusson lopetti jalkapalloilun vuonna 2015 vammojen vuoksi. Hän pelasi KIF Örebron paidassa huimat 275 ottelua joissa teki 29 maalia. Magnusson käytti pelinumeroa 12. Hän edusti urallaan myös Ruotsin naisten jalkapallomaajoukkuetta ottelussa Tanskaa vastaan 2013. == Lähteet == Luokka:Ruotsalaiset jalkapalloilijat Luokka:Vuonna 1982 syntyneet Luokka:Elävät henkilöt
Scáthach

Scáthach (gaeliksi: Sgàthach an Eilean Sgitheanach) tai Sgathaich on henkilöhahmo irlantilaisen mytologian Ulsterin syklissä. Hän on skotlantilainen soturinainen ja taistelulajien opettaja, joka koulutti sankari Cuchulainnia. Hänen kodikseen kerrotaan Skotlanti (Alpeach), ja hänet yhdistetään etenkin Skyeen, jossa hänen asuinpaikkansa Dún Scáith tai Dun Sgathaich (Varjojen linnoitus) sijaitsee.Kääntänyt Whitley Stokes. "The Training of Cúchulainn". Revue Celtique. New York City: Kraus Reprint (29): 109–52. 1908.Henry, P.L. (1990). "Verba Scathaige". Celtica. Dublin, Ireland: School of Celtic Studies (21): 191–207. Häntä kutsutaan "Varjoksi" ja "Soturineidoksi", ja hänen kilpailijansa ja siskonsa on Aífe. He ovat molemmat Árd-Greimne Lethralaisen tyttäriä.Meyer, Kuno, ed. (1904). "The Death of Conla". Ériu. Dublin, Ireland: School of Irish Learning in Dublin (1): 113–121."Scáthach". Encyclopaedia Brittanica. Chicago, Illinois: Encyclopædia Britannica, Inc. Retrieved September 12, 2018. Scáthach toimii nuoren Cuchulainnin opettajana Tochmarc Emiressä (Emerin kosiskelu), joka on esikertomus Táin Bó Cúailngeen. Siinä Cuchulainnin pitää kunniansa tähden suorittaa erilaisia tehtäviä, ennen kuin hän voi mennä naimisiin Emerin, päällikkö Forgall Monachin tyttären kanssa. Cuchulainn lähetetään Skotlantiin Loégairen ja Conchobarin (ja myöhemmissä versioissa myös Conall Cernachin) kanssa soturi Domnallin oppiin. Domnall siirtää heidät myöhemmin Scáthachin huomaan lisäkoulutusta varten.Welch, Robert, ed. (2000). "Tochmarc Emire (Recension I), lines 16–36". The Concise Oxford Companion to Irish Literature. Oxford, England: Clarendon Press. ISBN 978-0198661580. Cuchulainn ja hänen kumppaninsa Ferdiad matkaavat Dún Scáithiin, jossa Scáthach opettaa heille aseidenkäyttöä ja antaa Cuchulainnille tappavan keihäänsä, Gáe Bulgin. Cuchulainn aloittaa suhteen Scáthachin tyttären Uathachin kanssa, mutta murtaa vahingossa hänen sormensa. Uathach kiljuu, jolloin hänen rakastajansa Cochar Croibhe saapuu huoneeseen. Uathachin vastusteluista huolimatta Cochar haastaa Cuchulainnin kaksintaisteluun, ja Cuchulainn surmaa hänet helposti. Hyvittääkseen tämän Uathachille ja Scáthachille Cuchulainn ottaa Cocharin työt ja ryhtyy Uathachin rakastajaksi. Scáthach lupaa lopulta hänelle tyttärensä vaatimatta perinteisiä morsiuslunnaita. Kun Scáthachin kilpailija, soturinainen Aífe, uhkaa hänen aluettaan, Cuchulainn lyö Aífen taistelussa. Miekka kurkulla Cuchulainn päättää jättää Aífen henkiin sillä ehdolla, että Aífe makaa hänen kanssaan ja synnyttää pojan. Cuchulainn tappaa tämän pojan, Connlan, vuosia myöhemmin ymmärtäen vasta tekonsa jälkeen, kuka tämä oli.Rolleston, T.W. (1986). Celtic Myths and Legends. London, England: Gresham. p. 192. ISBN 0-946495-84-X. == Lähteet == *Tochmarc Emire (Recension I), Kuno Meyer (1890). "The Oldest Version of Tochmarc Emire". Revue Celtique. 11: 433–57. *Tochmarc Emire (Recension II), A.G. van Hamel, Compert Con Culainn and Other Stories. Mediaeval and Modern Irish Series 3. Dublin, 1933. *MacKillop, James (1998). Dictionary of Celtic Mythology. London: Oxford. ISBN 0-19-860967-1. ===Viitteet=== Luokka:Irlantilainen mytologia
Mäyräjärvi (Ruovesi)

Mäyräjärvi on Pirkanmaalla Ruovedellä Mustajärven lähellä sijaitseva järvi. == Maantietoa == Järven pinta-ala on 1,6 hehtaaria, se on 250 metriä pitkä ja 100 metriä leveä. Siinä ei ole kartan mukaan saaria. Järven rantaviivan pituus on 550 metriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) järvi kuuluu. Järven vedenpinnan korkeus on 122,1 metriä mpy. == Lähteet == Luokka:Tarjanneveden alue Luokka:Ruoveden järvet
Mertujärvi

Mertujärvi on Pirkanmaalla Ruovedellä Pourunperän lähellä sijaitseva järvi. == Maantietoa == Järven pinta-ala on 29 hehtaaria, se on 1,2 kilometriä pitkä ja 650 metriä leveä. Sen kaakkoispäässä ja lounaisosassa on molemmissa lahdet. Kaakkoinen Pourunlahti on pitkä ja Kydönlahti leveä mutta matala. Lahdella on Kotasaari sekä kaksi suorantaista saarta. Lahtien väliin jää kaksi saarta, joista isoin on Antinsaari. Muut seitsemästä saarest ovay luotoja. Järven rantaviivan pituus on 5,1 kilometriä ja sen rannat ovat metsämaata. Ruoveden ja Virtain välinen kuntaraja kulkee järven keskilinjaa myöten. Etelässä se seuraa tulojokea ja pohjoisessa se kulkee Mertusalmen kautta Lahnalahteen. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) järvi kuuluu. Järven vedenpinnan korkeus on 96,1 metriä mpy. Järveen on johdettu muutama metsä- ja pelto-oja. Suurin vesimäärä tulee Pirttijärvestä alkavasta lasku-uomasta. Siinä on pudotusta 0,7 metriä. Mertujärven lasku-uoma on salmi, joka on niin leveä, että korkeusero Vaskiveteen on olematon. == Lähteet == Luokka:Tarjanneveden alue Luokka:Ruoveden järvet
Pirttijärvi (Ruovesi, Pourunperä)

Pirttijärvi on Pirkanmaalla Ruovedellä ja Virroilla Pourunperän lähellä sijaitseva järvi. == Maantietoa == Järven pinta-ala on 43 hehtaaria, se on 1,6 kilometriä pitkä ja 800 metriä leveä. Järvellä on kartan mukaan kaksi saarta. Järven rantaviivan pituus on 6,0 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Pirttijärven valuma-alueeseen (35.414) järvi kuuluu. Järven vedenpinnan korkeus on 96,8 metriä mpy. == Lähteet == Luokka:Tarjanneveden alue Luokka:Ruoveden järvet Luokka:Virtain järvet
Ellen Karlsson

Ellen Karlsson (s. 3. kesäkuuta 1994 Ruotsi) on ruotsalainen jalkapalloilija, pelipaikaltaan puolustaja. Hän pelaa nykyisin Damallsvenskan-joukkue Örebron paidassa. Karlsson käyttää pelinumeroa 7. == Lähteet == Luokka:Ruotsalaiset jalkapalloilijat Luokka:Vuonna 1994 syntyneet Luokka:Elävät henkilöt
Oulonjärvi (Ruovesi)

Oulonjärvi on Pirkanmaalla Ruovedellä ja Mänttä-Vilppulassa Tuuhoskylän lähellä sijaitseva järvi. == Maantietoa == Järven pinta-ala on 10,5 hehtaaria, se on 1,1 kilometriä pitkä ja 150 metriä leveä. Siinä ei ole kartan mukaan saaria. Järven rantaviivan pituus on 2,4 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) järvi kuuluu. Järven vedenpinnan korkeus on 131,7 metriä mpy. == Lähteet == Luokka:Tarjanneveden alue Luokka:Ruoveden järvet Luokka:Mänttä-Vilppulan järvet
Ann E. Dunwoody

Ann Elizabeth Dunwoody (s. 14. tammikuuta 1953 Fort Belvoir, Virginia) on eläköitynyt yhdysvaltalainen kenraali. Hän on Yhdysvaltain historian ensimmäinen neljän tähden naiskenraali. Neljännen tähden hän sai 14. marraskuuta 2008. Dunwoodystä tuli maavoimien korkea-arvoisin nainen vuonna 2005, jolloin hänet ylennettiin kenraaliluutnantiksi (kolme tähteä). Hänestä tuli maavoimien apulaiskansliapäälikkö. Presidentti George W. Bush nimitti Dunwoodyn johtamaan United States Army Materiel Commandia 23. kesäkuuta 2008. Senaatti hyväksyi nimityksen kuukautta myöhemmin. Hän jätti tehtävän ja eläköityi elokuussa 2012. ==Lähteet== ===Viitteet=== == Aiheesta muualla == Luokka:Yhdysvaltalaiset kenraalit Luokka:Vuonna 1953 syntyneet Luokka:Elävät henkilöt
Edith Bergholm

Edith Maria Bergholm (17. marraskuuta 1867 Porvoo – 1925 Porvoo) oli suomalainen koulunjohtaja. Hän perusti Porvoon naisopiston ja toimi sen johtajana kuolemaansa saakka. Bergholmin vanhemmat olivat Borgå Lyceumin rehtori, professori Karl Axel Bergholm ja Ida Augusta o.s. Roschier.Sirkka Söderlund: Edith Bergholm, Naisten ääni Hänen veljensä oli Eduskunnan kirjaston kirjastohoitaja (kirjastonjohtaja) A. H. BergholmOtavan Iso tietosanakirja, Otava 1967, osa 1 palsta 1181.. Bergholm kävi Helsingin jatko- opiston ja sai päästötodistuksen 1888. Hän tutustui jatko-opistoihin Saksassa vuonna 1913. Hän toimi vt. matematiikan opettajana Porin suomenkielisessä tyttökoulussa 1888–1890, laskennon opettajana neiti B. Steniuksen valmistavassa koulussa Kuopiossa 1891–1895, matematiikan ja ranskan kielen opettajana Porvoon suomalaisessa yhteiskoulussa 1895–1913. Hän oli perustamansa Porvoon naisopiston johtajatar ja omistaja vuodesta 1912 ja perustamansa Porvoon suomalaisen valmistavan koulun johtajatar ja omistaja 1896–1912.Aikalaiskirja 1920 s. 32 Helsinki: Otava 1920. Bergholm oli opettajantyössään pohtinut että tarvittaisiin ylioppilastutkintoon johtavan koulun rinnalle toisenlainen koulu, jossa painotettaisiin käytännön elämän tarpeita. Hän oli myös tutustunut kouluoloihin Saksassa ja Ranskassa. Bergholmin kirjoitus ”Uusi korkeampi naisopisto” Uudessa Suomettaressa marraskuun 1. päivänä 1911 herätti keskustelun, ja seuraavana vuonna perustettiin Porvoon Naisopisto, joka vuodesta 1913 kuului valtionavun piiriin. Bergholmin ansiota on se, että naisopiston suorittaneet rinnastettiin ylioppilastutkinnon suorittaneisiin, kun täytettiin eräitä valtion virkoja muun muassa posti- ja lennätinlaitoksessa sekä rautateillä. Koulu oli kaksikielinen. == Lähteet == == Aiheesta muualla == * Porvoon naisopisto tahtoo kasvattaa naisistamme kotikulttuurin vaalijoita. Oppilaitoksen 25-vuotisjuhla huomenna, Helsingin Sanomat, 13.11.1937, nro 307, s. 8, Kansalliskirjaston digitaaliset aineistot Luokka:Suomalaiset opettajat Luokka:Suomen oppilaitosten rehtorit Luokka:Vuonna 1867 syntyneet Luokka:Vuonna 1925 kuolleet
Tarja Pöntinen

Tarja Pöntinen (o.s. Peräsalo) (s. 8. huhtikuuta 1959) on suomalainen uransa päättänyt pesäpalloilija. Pöntinen pelasi pääsarjatasolla 24 kauden aikana 410 ottelua, kaikki Lapuan Virkiässä. Hän pelasi ensimmäisen pääsarjaottelunsa kaudella 1974 ja lopetti uransa kauden 1998 päätteeksi. Pöntinen voitti Lyöjäkuninkuuden kaudella 1986 ja valittiin samana vuonna vuoden Tehopelaajaksi sekä Vuoden pesäpalloilijaksi. Urallaan Pöntinen voitti kymmenen SM-mitalia, joista kultaisia kolme, hopeisia viisi ja pronssisia kaksi. Pöntisen 586 lyötyä juoksua oikeuttavat kaikkien aikojen tilastossa 7. sijalle. Pesispörssissä Pöntinen on neljäntenä 2104 pisteellään. Pöntisen kaksostyttäret, Miia ja Tiia, ovat myös pelanneet Superpesistä Lapuan Virkiän joukkueessa. ==Saavutukset== * Vuoden pesäpalloilija 1986 * Lyöjäkuningatar 1986 * Tehopelaaja 1986 * 3x SM-kultaa (1988, 1992, 1993) * 5x SM-hopeaa (1977, 1981, 1983, 1990, 1997) * 2x SM-pronssia (1986, 1991) * 8 naisten Itä–Länsi-ottelua * 549 lyötyä ja 359 tuotua juoksua * kotiutuslyöntiprosentti: 60.7% ==Lähteet== Luokka:Suomalaiset pesäpalloilijat Luokka:Vuonna 1959 syntyneet Luokka:Elävät henkilöt
Freedom (Lapkon albumi)

Freedom on Lapkon kuudes studioalbumi, joka julkaistiin 27. helmikuuta 2015. Se debytoi Suomen virallisen listan kolmannella sijalla, ja pysyi listalla yhteensä kuusi viikkoa. == Vastaanotto == Desibeli.net Helsingin Sanomat Imperiumi 8-/10 Kaaoszine 8+/10 Rumba 7,9/10 Soundi Albumi sai hyvän vastaanoton. Rumban Kimmo K. Koskinen piti albumia hyvin intensiivisenä, jolla keskitytään olennaiseen, ja sanoi sen olevan yhtenäisen kokonaisuuden sijaan kuin singlekokoelma, jolla energiset kappaleet kilpailevat keskenään. Soundin Ville Sorvali piti albumia parhaimmillaan tähtiä hipovana, vaikka kokikin sen muistuttavan ensikuulemalta sisällöttömän amerikkalaisen teinidraamasarjan soundtrackia. == Kappaleet == == Kokoonpano == * Ville Malja – laulu, kitara * Janne Heikkonen – kitara * Anssi Nordberg – basso * Jussi Matikainen – rummut == Lähteet == == Aiheesta muualla == * Freedom discogs.com -sivustolla Luokka:Vuoden 2015 albumit Luokka:Lapkon albumit
Pajujärvi (Ruovesi)

Pajujärvi on Pirkanmaalla Ruovedellä Pajuskylän lähellä sijaitseva järvi. == Maantietoa == Järven pinta-ala on 6,6 hehtaaria, se on 450 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,0 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Järven vedenpinnan korkeus on 105,4 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Ruoveden järvet
Alhonjärvi (Ruovesi)

Alhonjärvi on Pirkanmaalla Ruovedellä Tuuhoskylän lähellä sijaitseva järvi. == Maantietoa == Järven pinta-ala on 26 hehtaaria, se on 1,0 kilometriä pitkä ja 550 metriä leveä. Järvellä ei ole kartan mukaan saaria. Sen rantaviivan pituus on 3,6 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma- alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Järven vedenpinnan korkeus on 104,4 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Ruoveden järvet
Koivulammi (Ruovesi)

Koivulammi on Pirkanmaalla Ruovedellä Tuuhoskylän lähellä sijaitseva lampi. == Maantietoa == Lammen pinta-ala on 5,2 hehtaaria, se on 350 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 900 metriä. == Vesistösuhteet == Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Lammen vedenpinnan korkeus on 157 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Ruoveden järvet
Mimmi Larsson

Ann (Mimmi) Ellenore Larsson (s. 9. huhtikuuta 1994 Torsby, Ruotsi) on ruotsalainen jalkapalloilija, pelipaikaltaan hyökkääjä. Hän pelaa nykyisin Damallsvenskan-joukkue Linköpings FC:n paidassa, ja hänellä on seuran kanssa sopimus vuoteen 2020. Larsson saavutti Elitettanin mestaruuden vuonna 2014 pelatessaan Mallbackens IF:ssa. == Ura == Larsson Torsby IF:n kasvatti. Hän pelasi seurassa vuoteen 2009 saakka, kunnes siirtyi 2010 Elitettanin Mallbackensiin. Vuonna 2016 Larssonin seura vaihtui Eskilstuna Unitediin. Vuonna 2018 hän siirtyi nykyiseen seuraansa Linköpingsiin. Larsson on edustanut Ruotsin naisten jalkapallomaajoukkuetta vuodesta 2016 alkaen. Hän on vuoden 2019 MM-kilpailujen päättyessä pelannut Ruotsin naisten maajoukkueessa 22 maaottelua ja tehnyt niissä kuusi maalia. MM-kilpailuissa 2019 hän saavutti pronssia ja pääsi vaihtopelaajana kentälle kahdessa ottelussa. == Lähteet == Luokka:Ruotsalaiset jalkapalloilijat Luokka:Vuonna 1994 syntyneet Luokka:Elävät henkilöt
Smaragdinvihreä

Smaragdinvihreä Smaragdinvihreä () on eräs vihreän värin sävy. Keisarinvihreää on markkinoitu 1800-luvulla smaragdinvihreänä. Sen värikoodi on heksadesimaalimuodossa #50C878. Smaragdinvihreää saadaan, kun sekoitetaan värejä #A0FFF0 ja #009100 keskenään. == Lähteet == Luokka:Vihreä
Myrrys

Myrrys on Noumenan viides studioalbumi, joka julkaistiin 28. huhtikuuta 2017. Se on yhtyeen ensimmäinen suomenkielisistä kappaleista koostettu kokonaisuus. Albumi debytoi Suomen virallisen listan sijalla 47. == Vastaanotto == Kaaoszine 7/10 Soundi Albumi sai hyvän vastaanoton. Kaaoszinen Sirpa Nayeripoor antoi albumille arvosanan 7/10, ja piti albumia yhtyeen eräänlaisena uuden suunnan hakemisena. Hän olisi toivonut yhtenäiseen albumikokonaisuuteen panostamista sekä musiikillista vivahteikkuutta, mutta piti erityisesti hiastempoisempia doom metal -vaikutteisia kappaleita onnistuneina. Soundin Mape Ollila vertasi yhtyettä Amorphisin ja Insomniumin varjoon jäävänä pikkuveljenä, jonka viides ärähdys on yhtyeen monipuolisin ja tasaisin, ja piti kielenvaihdosta luontevana ratkaisuna. == Kappaleet == == Arvostelut == * Imperiumi: 8½/10Levyarvostelu: Noumena - Myrrys Viitattu 20.6.2022. * Inferno: * Kaaoszine: Uuden suunnan hakua: Noumena – Myrrys Viitattu 20.6.2022. * Soundi: == Lähteet == == Aiheesta muualla == * Myrrys discogs.com -sivustolla * Luokka:Vuoden 2017 albumit Luokka:Noumenan albumit
Tatjana (albumi)

Tatjana () on bulgarialaisen pop-folk-laulaja Tatjanan toinen albumi. Sen julkaisi levy-yhtiö Payner vuonna 2005. == Kappaleet == # Obsenen ot ljubov # Kradec na sanitša # Kakva žena # Ti moja sudba # Večno tšte boli # Fatalna žena # Hiljadi salzi # Loša sam # Strastta mi provokirai # Ne mi zadavai otgovori # Jas veruvam # Gorda sam balgarka == Lähteet == Luokka:Tatjanan albumit Luokka:Vuoden 2005 albumit
Kankaanlammi

Kankaanlammi on Pirkanmaalla Ruovedellä Tuuhoskylän lähellä sijaitseva lampi. == Maantietoa == Lammen pinta-ala on 2,8 hehtaaria, se on 250 metriä pitkä ja 200 metriä leveä. Siinä ei ole kartan mukaan saaria. Lammen rantaviivan pituus on 650 metriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) järvi kuuluu. Järven vedenpinnan korkeus on 155,3 metriä mpy. == Lähteet == Luokka:Tarjanneveden alue Luokka:Ruoveden järvet
Lattojärvi

Lattojärvi on Pirkanmaalla Mänttä-Vilppulassa Makkoskylän lähellä sijaitseva järvi. == Maantietoa == Järven pinta-ala on 38 hehtaaria, se on 1,3 kilometriä pitkä ja 400 metriä leveä. Siinä ei ole kartan mukaan saaria. Järven rantaviivan pituus on 3,2 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) järvi kuuluu. Järven vedenpinnan korkeus on 103 metriä mpy. == Lähteet == Luokka:Tarjanneveden alue Luokka:Mänttä- Vilppulan järvet
Koivulammi (Mänttä-Vilppula)

Koivulammi on Pirkanmaalla Mänttä-Vilppulassa Makkoskylän lähellä sijaitseva lampi. == Maantietoa == Lammen pinta-ala on 1,6 hehtaaria, se on 200 metriä pitkä ja 100 metriä leveä. Siinä ei ole kartan mukaan saaria. Lammen rantaviivan pituus on 450 metriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) järvi kuuluu. Järven vedenpinnan korkeus on 108,5 metriä mpy. == Lähteet == Luokka:Tarjanneveden alue Luokka:Mänttä- Vilppulan järvet
Innalanlammi

Innalanlammi on Pirkanmaalla Mänttä-Vilppulassa Innalan lähellä sijaitseva lampi. == Maantietoa == Lammen pinta-ala on 3,6 hehtaaria, se on 400 metriä pitkä ja 100 metriä leveä. Siinä ei ole kartan mukaan saaria. Lammen rantaviivan pituus on 950 metriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) järvi kuuluu. Järven vedenpinnan korkeus on 120,1 metriä mpy. == Lähteet == Luokka:Tarjanneveden alue Luokka:Mänttä- Vilppulan järvet
Majajärvi (Virrat, Monoskylä)

Majajärvi on Pirkanmaalla Virroilla Monoskylän lähellä sijaitseva järvi. == Maantietoa == Järven pinta-ala on 30 hehtaaria, se on 1,2 kilometriä pitkä ja 350 metriä leveä. Siinä ei ole kartan mukaan saaria. Järven rantaviivan pituus on 3,1 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma- alueen (35.4) Tarjanneveden alueella (35.41), jonka Tarjanneveden lähialueeseen (35.411) järvi kuuluu. Järven vedenpinnan korkeus on 99,5 metriä mpy. == Lähteet == Luokka:Tarjanneveden alue Luokka:Virtain järvet
Anna Mae Hays

Anna Mae Violet McCabe Hays (16. helmikuuta 1920 Buffalo, New York – 7. tammikuuta 2018 Washington, D.C.) oli yhdysvaltalainen upseeri, joka toimi maavoimien sairaanhoitajajoukkojen 13. komentajana. Hän on Yhdysvaltain historian ensimmäinen naiskenraali. Hänet ylennettiin prikaatikenraaliksi vuonna 1970. Hays kuoli 97-vuotiaana 7. tammikuuta 2018 vanhainkodissa Washington DC:ssä. ==Lähteet== == Aiheesta muualla == Luokka:Yhdysvaltalaiset kenraalit Luokka:Vuonna 1920 syntyneet Luokka:Vuonna 2018 kuolleet
Ristijärvi (Virrat, Monoskylä)

Ristijärvi on Pirkanmaalla Virroilla Monoskylän lähellä sijaitseva järvi. == Maantietoa == Järven pinta-ala on 36 hehtaaria, se on 1,5 kilometriä pitkä ja 950 metriä leveä. Järvellä ei ole kartan mukaan saaria. Sen rantaviivan pituus on 4,4 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma- alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Järven vedenpinnan korkeus on 114,3 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Yläinenlammi (Virrat)

Yläinenlammi on Pirkanmaalla Virroilla Monoskylän lähellä sijaitseva lampi. == Maantietoa == Lammen pinta-ala on 6,1 hehtaaria, se on 400 metriä pitkä ja 300 metriä leveä. Lammella ei ole kartan mukaan saaria. Sen rantaviivan pituus on 1,1 kilometriä. == Vesistösuhteet == Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma- alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Lammen vedenpinnan korkeus on 116,8 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Löyttyjärvi (Virrat)

Löyttyjärvi on Pirkanmaalla Virroilla Jouttikylän lähellä sijaitseva järvi. == Maantietoa == Järven pinta-ala on 1,0 hehtaaria, se on 250 metriä pitkä ja 50 metriä leveä. Järvellä ei ole kartan mukaan saaria. Sen rantaviivan pituus on 550 metriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Järven vedenpinnan korkeus on 137,8 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Valkeajärvi (Virrat, Jouttikylä)

Valkeajärvi on Pirkanmaalla Virroilla Jouttikylän lähellä sijaitseva järvi. == Maantietoa == Järven pinta-ala on 11,5 hehtaaria, se on 650 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,9 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma- alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Järven vedenpinnan korkeus on 124,2 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Osmojärvi

Osmojärvi on Pirkanmaalla Virroilla Jouttikylän lähellä sijaitseva järvi. == Maantietoa == Järven pinta-ala on 8,3 hehtaaria, se on 400 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,2 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Järven vedenpinnan korkeus on 101,3 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Navettasalmi (Virrat)

Navettasalmi on Pirkanmaalla Virroilla Siikaperän kylän lähellä sijaitseva järvi. == Maantietoa == Järven pinta-ala on 5,4 hehtaaria, se on 700 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,9 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Järven vedenpinnan korkeus on 96,5 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Jartinjärvi

Jartinjärvi on Pirkanmaalla Virroilla Hauhuun kylän lähellä sijaitseva järvi. == Maantietoa == Järven pinta-ala on 6,0 hehtaaria, se on 400 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma- alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Järven vedenpinnan korkeus on 117,9 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Syväjärvi (Virrat, Jähdyspohja)

Syväjärvi on Pirkanmaalla Virroilla Jähdyspohjan kylän lähellä sijaitseva järvi. == Maantietoa == Järven pinta-ala on 6,2 hehtaaria, se on 600 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,6 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Järven vedenpinnan korkeus on 142,2 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Matolammi (Virrat, Jähdyspohja)

Matolammi on Pirkanmaalla Virroilla Jähdyspohjan kylän lähellä sijaitseva lampi. == Maantietoa == Lammen pinta-ala on 1,4 hehtaaria, se on 150 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 450 metriä. == Vesistösuhteet == Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Lammen vedenpinnan korkeus on 148,7 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Jouttijärvi (Virrat)

Jouttijärvi on Pirkanmaalla Virroilla Jähdyspohjan kylän lähellä sijaitseva järvi. == Maantietoa == Järven pinta-ala on 7,4 hehtaaria, se on 650 metriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Järven vedenpinnan korkeus on 146,5 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Kynnänjärvi

Kynnänjärvi on Pirkanmaalla Virroilla Hauhuun kylän lähellä sijaitseva järvi. == Maantietoa == Järven pinta-ala on 9,5 hehtaaria, se on 650 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,9 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma- alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Järven vedenpinnan korkeus on 98 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Morrinlahti

Morrinlahti on Pirkanmaalla Virroilla Hauhuun kylän lähellä sijaitseva järvi. == Maantietoa == Järven pinta-ala on 34 hehtaaria, se on 1,4 kilometriä pitkä ja 750 metriä leveä. Järvellä on kartan mukaan yksi saari. Sen rantaviivan pituus on 4,4 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma- alueen (35.4) Tarjanneveden alueella (35.41), jonka Tarjanneveden lähialueeseen (35.411) se kuuluu. Järven vedenpinnan korkeus on 96,5 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Sysilammi (Nojoskylä)

Sysilammi on Pirkanmaalla Virroilla Nojoskylän lähellä sijaitseva lampi. == Maantietoa == Lammen pinta-ala on 1,3 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä. == Vesistösuhteet == Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) se kuuluu. Lammen vedenpinnan korkeus on 96,2 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Paskolammi (Virrat, Nuuttila)

Paskolammi on Pirkanmaalla Virroilla Nuuttilan kylän lähellä sijaitseva lampi. == Maantietoa == Lammen pinta-ala on 1,1 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä. == Vesistösuhteet == Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) se kuuluu. Lammen vedenpinnan korkeus on 101,2 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Hangaslammi (Virrat)

Hangaslammi , toisinaan myös Kangaslammi , on Pirkanmaalla Virroilla Nojoskylän lähellä sijaitseva lampi. == Maantietoa == Lammen pinta-ala on 1,3 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä. == Vesistösuhteet == Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) se kuuluu. Lammen vedenpinnan korkeus on 98,1 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Virtain järvet
Valkeajärvi (Ruovesi, Kukonpohja)

Valkeajärvi on Pirkanmaalla Ruovedellä Kukonpohjan kylän lähellä sijaitseva järvi. == Maantietoa == Järven pinta-ala on 6,7 hehtaaria, se on 400 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) se kuuluu. Järven vedenpinnan korkeus on 96,2 metriä mpy. == Lähteet == Luokka:Tarjanneveden alue Luokka:Botin luomat artikkelit Luokka:Ruoveden järvet